22O-kV-Leitung Innertkirchen-Mettlen - Alemannische Wikipedia

# 22O-kV-Leitung Innertkirchen-Mettlen

### Us der alemannische Wikipedia, der freie Dialäkt-Enzyklopedy

Ds Elektrizitätswärch vu d'r Stadt Züri beziehd au Strom vu de Chraftwärch Oberhasli z' Innertchirche im Bärner Oberland. Us dem Grund bsitzeds ä Gmäinschaftsläitig mit dä Bärnische Chraftwärch. Diä ischt für 220 Kilovolt uusgläit, söll aber für 380 kV uusbuut werdä. Das isch zwüsche Mettlä bi Inwil im Kantuu Luzärn im Achtenachzgi schu gmacht wordä. Di Mäischte vu denä 380-kV-Maschte sind gliich buut we d' Maschte vu d'r Läitig zwüsche Sils im Domleschg und Fällande. Im 1990 het mer d'r Buu vu-n-ere Verbindigsläitig zum Unterwärch vu Littau in Erwägig zogä. Drii Grundeigetümer hend sich gäge d' Enteignig gweert und sind vor Bundesgricht ggange. S' het 'ne nüüt gnützt.

D' Läitig vu Innerchirchä uf Mettlä füehrt äinzig bi Giswil und im Kantuu Luzärn dur Flachland. Susch füehrt si dur Alpä und passiert uf ihrem Wäg au Hasliberg und au mänge-n-ander Fremdeverchehrsort. In Mettlä wird de Strom transformiert und über Obfälde und Birmäsdorf uf Züri transportiert.

Vun "http://als.wikipedia.org../../../2/2/o/22O-kV-Leitung_Innertkirchen-Mettlen_288c.html"

Kategori: Stromleitung

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech